CELEX: 62008TN0356
Language: ro
Date: 2008-09-01 00:00:00
Title: Cauza T-356/08: Acțiune introdusă la 1 septembrie 2008 — Republică Elenă/Comisia Comunităților Europene

8.11.2008   
            
            
               RO
            
            
               Jurnalul Oficial al Uniunii Europene
            
            
               C 285/48
            
         Acțiune introdusă la 1 septembrie 2008 — Republică Elenă/Comisia Comunităților Europene
   (Cauza T-356/08)
   (2008/C 285/88)
   Limba de procedură: greaca
   Părțile
   
      Reclamantă: Republica Elenă (reprezentanți: domnul K. Chalkias, și doamna E. Leftheriotou, agenți)
   
      Pârâtă: Comisia Comunităților Europene
   Concluziile reclamantei
   
               —
            
            
               admiterea acțiunii Republicii Elene și anularea în totalitatea sa a deciziei atacate a Comisiei, sau, în subsidiar, modificarea deciziei în conformitate cu ce a fost expus mai precis, să se dispună ca nicio corecție să nu aibă loc în sectorul culturilor arabile pentru anii 2004 și 2005 sau, oricare ar fi situația, limitarea corecției la 5 % și numai pentru cheltuielile privind grâul dur;
            
         
               —
            
            
               deducerea sumei de 609 833,96 EUR din corecția impusă de 127 714 520,73 EUR, precum și a oricărei alte corecții care ar fi impusă, dacă este cazul, ulterior introducerii prezentei acțiuni;
            
         
               —
            
            
               obligarea Comisiei Comunităților Europene la plata cheltuielilor de judecată.
            
         Motivele și principalele argumente
   Prin prezenta acțiune, prin care se urmărește anularea Deciziei Comisiei C(2008) 3411 din 8 iulie 2008, publicată cu numărul 2008/582/CE, de excludere de la finanțarea comunitară a anumitor cheltuieli în cuantum de 127 714 520,73 EUR, efectuate de Republica Elenă, în temeiul închiderii conturilor Fondului european de orientare și garantare agricolă (FEOGA) FEOGA, reclamanta invocă următoarele motive de anulare:
   Prin primul motiv de anulare, care privește corecția aplicabilă culturilor de grâu dur, dar și altor culturi, reclamanta invocă o eroare de interpretare și de aplicare a articolului 4 din Regulamentul (CEE) nr. 3508/92 (1), a articolului 1 alineatul (3) din Regulamentul (CE) nr. 1593/2000 (2), a articolului 58 din Regulamentul (CE) nr. 445/2002 (3) și a articolului 20 din Regulamentul (CE) nr. 1782/2003 (4), întrucât este posibil, pe baza dispozițiilor aplicabile, să se procedeze la identificarea parcelelor recurgându-se la un material cartografic, diferit, dar echivalent cu hărțile ortofotografice; în subsidiar, se invocă o apreciere eronată a faptelor și o insuficientă motivare a corecțiilor impuse. În plus, reclamanta invocă o lipsă de bază legală pentru impunerea de corecții deoarece, potrivit reclamantei, Comisia nu a interpretat corect faptele și a depășit limitele puterii sale de apreciere în ce privește faptul că nu s-ar fi efectuat la timp controalele la fața locului.
   Prin al doilea motiv de anulare, reclamanta subliniază o lipsă de bază legală și o motivare insuficientă a pretinsei recidive și încălcarea principiilor proporționalității și al încrederii legitime deoarece, potrivit reclamantei, Comisia a fost informată în legătură cu incidentele judiciare care au întârziat finalizarea sistemului său de control în condițiile în care, în conformitate cu recomandările Comisiei și în colaborare cu aceasta, reclamanta a adoptat un plan de acțiune în acest sens.
   
      (1)  Regulamentul (CEE) nr. 3508/92 al Consiliului din 27 noiembrie 1992 de stabilire a unui sistem integrat de gestionare și control pentru anumite scheme de ajutoare comunitare (JO L 355, 5.12.1992, p. 1).
   
      (2)  Regulamentul (CE) nr. 1593/2000 al Consiliului din 17 iulie 2000 de modificare a Regulamentului (CEE) nr. 3508/92 de stabilire a unui sistem integrat de gestionare și control pentru anumite scheme de ajutoare comunitare (JO L 182, 21.7.2000, p. 4, Ediție specială 03/vol. 34, p. 39).
   
      (3)  Regulamentul (CE) nr. 445/2002 al Comisiei din 26 februarie 2002 de stabilire a normelor de aplicare a Regulamentului (CE) nr. 1257/1999 al Consiliului din 17 mai 1999 privind sprijinul pentru dezvoltare rurală acordat din Fondul European de Orientare și Garantare Agricolă (FEOGA) (JO L 74, 15.3.2002, p. 1).
   
      (4)  Regulamentul (CE) nr. 1782 al Consiliului din 29 septembrie 2003 din 29 septembrie 2003 de stabilire a normelor comune pentru schemele de sprijin direct în cadrul politicii agricole comune și de stabilire a anumitor scheme de sprijin pentru agricultori și de modificare a Regulamentelor (CEE) nr. 2019/93, (CE) nr. 1452/2001, (CE) nr. 1453/2001, (CE) nr. 1454/2001, (CE) nr. 1868/94, (CE) nr. 1251/1999, (CE) nr. 1254/1999, (CE) nr. 1673/2000, (CEE) nr. 2358/71 și (CE) nr. 2529/2001 (JO L 270, 21.10.2003, p. 1, Ediție specială 03/vol. 49, p. 177).